ધર્મેન્દ્ર રોડ અને પરબજારની જેમ જ ગુંદાવાડી શહેરની મુખ્ય બજાર બનતી જાય છે. અહીં ગ્રામ્ય વિસ્તારમાંથી હટાણુ કરવા આવતો વર્ગ વધુ હોય છે. સામાન્ય દિવસોમાં પણ ખરીદીની ભીડ હોય છે. તહેવારના દિવસોમાં અને ખાસ કરીને દિવાળીની ઘરાકીમાં અહીં પણ મુકી શકાતો નથી. અહીં અન્ય બજાર વિસ્તાર કરતા પણ પાર્કિંગની પેચીદી હાલત છે. વાહન ક્યાંય દૂર દૂર સુધી પાર્કિંગ કરવા પડે છે. મોટાભાગે કેનાલ રોડ અને પેલેસ રોડ પર જ વાહનના ખડકલા થઇ જાય છે. પરિણામે અહીં ટ્રાફિક સમસ્યા સર્જાય છે. પેલેસ રોડ અને કેનાલ રોડને એપ્રોચ રોડ પર કરણપરા સહિતનો રહેણાંક વિસ્તાર આવેલો છે. શેરી-ગલ્લીમાં વાહન પાર્ક થવા લાગતા રહેણાંક વિસ્તારના લતાવાસીઓ માટે મુસીબત બની જાય છે.